Ukusiksaliko nacionalinis parkas
Ukusiksaliko nacionalinis parkas (angl. Ukkusiksalik National Park; pranc. Parc national Ukkusiksalik) – Kanadoje, Nunavute, esantis nacionalinis parkas. Įsteigtas 2003 m. Vietovei būdingas tundros kraštovaizdis. Randama daug eskimų, inuitų protėvių archeologinių pėdsakų. 1925–1947 m. veikė „Hudson's Bay Company“ kailių prekybos taškas. XX a. antrojoje pusėje inuitai apleido vietovę, tačiau dabar užklysta medžioti, žvejoti. Parke sutinkami karibu, avijaučiai, poliarinės lapės, arktiniai kiškiai, amerikiniai baltieji kiškiai, baltosios meškos, erniai, banginiai, ruoniai, vėpliai, narvailai. Iš plėšriųjų paukščių aptinkami sakalai keleiviai, baltosios pelėdos, medžiokliniai sakalai, tūbuotieji sakalai, kilnieji ereliai, taip pat žąsys, kanadinės gervės, narai, kirai ir kt.